
Pravda u fokusu:
Podrška efikasnijem, transparentnijem i odgovornijem pravosuđu u BiH
Vrijednost projekta			EUR 1,499,850.30
Donator				Evropska unija
[bookmark: _GoBack]Trajanje implementacije		22 septembar 2025. - 28 februar 2026.
Implementator projekta		Visoko sudsko i tužilačko vijeće BiH


Opis projekta:
Projekat „Pravda u fokusu“ pruža podršku Visokom sudskom i tužilačkom vijeću Bosne i Hercegovine u usklađivanju pravosudnog sistema Bosne i Hercegovine sa pravnom tečevinom Evropske unije i važećim evropskim standardima, uz istovremeno unapređenje njegove efikasnosti, transparentnosti i odgovornosti.
Nastavljajući prethodnu podršku Evropske unije, projekat odgovara na potrebu daljeg unapređenja upravljanja sudovima, jačanja kapaciteta tužilaštava za rad na složenim predmetima, unapređenja mehanizama integriteta i odgovornosti, te osiguravanja sigurnih i pouzdanih informaciono-komunikacionih sistema u pravosuđu.
Projekat je usmjeren na pravosudne institucije širom Bosne i Hercegovine i organizovan je kroz četiri ključne komponente: sudovi, tužilaštva, integritet i IKT.
U praktičnom smislu, projekat je usmjeren na:
• Sudovi: jačanje strateškog planiranja u sudovima, redovni pregled programa rada, obuku sudija koji se prijavljuju za pozicije predsjednika sudova, te bolje uključivanje infrastrukturnih potreba i uslova rada u planske dokumente sudova.
• Tužilaštva: podrška tužilaštvima u radu na složenim predmetima privrednog kriminala, korupcije i organizovanog kriminala, kroz angažman ekonomskih savjetnika, podršku na konkretnim predmetima, mentorstvo i specijalističke obuke.
• Integritet: podrška unapređenju efikasnosti i transparentnosti disciplinskih postupaka, izrada i objava sažetaka disciplinskih postupaka, te uspostava i popunjavanje baze anonimiziranih disciplinskih odluka, uz jačanje mehanizama za sprječavanje sukoba interesa.
• IKT: kontinuirano unapređenje sistema za upravljanje predmetima (CMS/TCMS), sistema za obradu predmeta male vrijednosti (SOKOP) i sistema za upravljanje ljudskim resursima (HRMIS), šira primjena modula za lične podatke u pravosudnim institucijama, te održavanje sigurnih i pouzdanih IKT usluga u skladu sa ISO standardima informacione sigurnosti.
Očekivani rezultati projekta:
✓ Ojačano upravljanje i rukovođenje sudovima, kroz direktnu podršku predsjednicima sudova u strateškom planiranju i obuku sudija za izradu programa rada za rukovodne pozicije.
✓ Unaprijeđeno strateško planiranje i praćenje realizacije u sudovima, kroz analizu implementacije strateških ciljeva i podršku sudovima u izradi i ažuriranju strateških planova i godišnjih programa rada.
✓ Unaprijeđeni kapaciteti tužilaštava za rad na složenim predmetima privrednog, organizovanog  kriminala i korupcije, kroz angažman ekonomskih savjetnika i direktnu podršku na predmetima.
✓ Unaprijeđena znanja i vještine tužilaca, kroz ciljane obuke, mentorstvo i praktičnu podršku u radu na složenim predmetima.
✓ Povećana transparentnost i dosljednost disciplinske prakse, kroz anonimizaciju disciplinskih odluka i njihov unos u javno dostupnu bazu podataka.
✓ Ojačana odgovornost nosilaca pravosudnih funkcija, kroz izradu i objavu sažetaka disciplinskih postupaka, čime se unapređuje informisanost javnosti o vrstama povreda i izrečenim disciplinskim mjerama.
✓ Unaprijeđena efikasnost i pouzdanost pravosudnih informacionih sistema, kroz nadogradnje sistema, uvođenje novih funkcionalnosti (uključujući elektronske usluge za korisnike) i kontinuiranu podršku korisnicima.
✓ Održan visok nivo performansi sistema i unaprijeđena informaciona sigurnost, kroz kontinuirano rješavanje velikog broja korisničkih zahtjeva, održavanje visoke dostupnosti sistema i uvođenje dodatnih sigurnosnih mjera i internih revizija u skladu sa međunarodnim ISO standardima.

	Meriton Pajaziti
Viši projektni koordinator
Tel: +387 (0)33 704 623

